alexandrainst/scandi-wiki huggingface dataset:
BM25 Musudan

BM25 Musudan, også kjent som Taepodong X, Nodong / Rodong-B og Mirim, er et mobilt ballistisk langdistansemissil (IRBM) utviklet av Nord-Korea. Musudan ble først avslørt for omverdenen i en militærparade under markeringen av 65-årsjubileet for Koreas arbeiderparti den 10. oktober 2010, men eksperter mener at de fremviste missilene var etterligninger av det egentlige Musudan. Musudan ligner på det sovjetiske R-27 Zyb SLBM utseendemessig, men er litt lengre. Det har en antatt rekkevidde på 2 500−4 000 km. Per 2012 var det ingen indikasjon på at missilsystemet hadde blitt testet eller var operativt. 

6. april 2013 ble to Musudan-missiler flyttet til en base på østkysten av Nord-Korea og klargjort for en mulig oppskyting i forbindelse med den økte spenningen på Koreahalvøya. Dette kan være den aller første testen av missilet eller en militærdrill. 31. mai 2016 ble det etter all sannsynlighet gjennomført en mislykket prøveoppskyting av et Musudan missil.

Operatører 
  - Ifølge en kilde, mer enn 200; andre kilder hevder 12 utplasserte missiler. 16 ble sett samtidig under militærparaden den 10. oktober 2010, men eksperter som ble kontaktet av Washington Post mente disse var etterligninger av missilet.
  - 9 ifølge et lekket gradert dokument tilhørende USA. Iran har imidlertid aldri vist frem missilene, noe som får enkelte amerikanske etteretningskilder til å tvile på at missilene ble overført til Iran i første omgang.

Referanser

Eksterne lenker 
 Musudan (BM-25) på missilethreat.com (på engelsk)
 The North Korean "Musudan" missile is based on the Soviet R-27 SLBM - bilder og teknisk data (på engelsk)

Nord-Koreas forsvar
Ballistiske missiler
Agni-VI

Agni-VI er et interkontinentalt ballistisk missil (ICBM) som blir utviklet av Defense Research and Development Organization (DRDO) for bruk av det indiske forsvaret. Missilet vil kunne utstyres med flere konvensjonelle eller kjernefysiske stridshoder (såkalte MIRV) der hvert enkelt stridshode vil kunne styres mot et på forhånd utvalgt mål. Det vil si at et enkelt missil vil kunne brukes til å treffe flere mål samtidig. Agni-VI vil ha en rekkevidde på 8 000−10 000 km.

Beskrivelse 
Agni-VI vil være et tretrinns interkontinentalt ballistisk missil. Det er for tiden i utviklingsfasen, etter at de tekniske detaljene ble fastlagt i 2012. Det vil være høyere enn sin forgjenger Agni-V og det antas å være ferdig utviklet innen 2014. Den indiske regjeringen har ennå ikke godkjent prosjektet, men DRDO har allerede fullført alle beregninger og begynt arbeidet med utviklingen av missilet. Missilet sies å være den nyeste og mest avanserte utgaven av Agni-missilene. En DRDO-forsker hevdet at missilet vil bære 4-6 MIRV-stridshoder (multiple independently targetable re-entry vehicle; hvert MIRV-stridshode består av 3-10 adskilte stridshoder), avhengig av deres vekt. En rekke andre kilder påstår at missilet vil være i stand til å bære opp imot 10 MIRV-stridshoder. Agni-V kan kun bære 3 MIRV-stridshoder. Det er kun to land i verden, henholdsvis USA og Russland, som har vist frem missiler med MIRV-stridshoder. Kilder hevder at Agni-VI vil ha en antatt rekkevidde på 8 000−10 000 km, men DRDO har nektet å bekrefte dette. En seniorforsker ble sitert for å ha sagt at i motsetning til det store Agni-III-missilet, så vil det nye Agni-VI ha en mindre diameter, være lettere å transportere og kreve mindre tid for klargjøring og oppskyting. Missilet vil kunne bli skutt opp fra ubåter og landbaserte ramper.

Agni-VI SLBM  
Ubåter av den nye Arihant-klassen tilhørende den indiske marinen vil bli utrustet med SLBM-utgaven av Agni-VI. I 2012 avslørte DRDO at det også arbeidet med en annen variant av Agni-VI-missilet. Dette vil være SLBM-utgaven med fast drivstoff og en maksimum rekkevidde på 6 000 km, samt en nyttelast på 1 000 kg.

Se også 
 Agni-serien
 Agni-I
 Agni-II
 Agni-III
 Agni-IV
 Agni-V
 K (missilfamilie) 
 India og masseødeleggelsesvåpen

Referanser 

Indias forsvar
Ballistiske missiler
Even Sagebakken

Even Tronstad Sagebakken (født 20. mai 1977) er en norsk lokalpolitiker for Arbeiderpartiet. 

Han var varaordfører i Mandal kommune fra 2011 til 2015. Etter kommunestyrevalget 2019 blei han valgt til ordfører i Lindesnes kommune, som etter kommunesammenslång i 2020 omfatter de tre kommunene Mandal, Marnardal og Lindesnes. Sagebakken har også erfaring fra Vest-Agder fylkesting, der han blei innvalgt i 2015 og gjenvalgt i 2019.

Sagebakken var fra 2012 rektor ved Spangereid skole og blei i 2017 rektor ved Lindesnes ungdomsskole. Han er adjunkt fra Høgskolen i Agder i 2003 og tok mastergrad i skoleledelse ved BI i 2012.

Referanser 

Lokalpolitikere i Mandal
Ap-politikere i Vest-Agder
Botne historielag

Botne historielag (stiftet i 1927) er et historielag i Holmestrand kommune i Vestfold. Laget er tilsluttet Landslaget for lokalhistorie og har gitt ut årboka Botnar siden 1991.

Eksterne lenker 
 Botne historielags nettsider med årboksregister

Holmestrands historie
Historielag
Organisasjoner etablert i 1927
1927 i Norge
Kultur i Holmestrand
Sandra Peña Cortes

Sandra Peña Cortes (født 13. juli 1983 i Madrid) er en spansk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Hun har individuelt sølv fra EM i boccia 2009 som beste resultat.

Karriere 
Peña deltok ved EM i boccia 2009 i Póvoa de Varzim i Portugal. I den individuelle konkurransen spilte hun seg fram til finalen, der hun møtte greske Grigorios Polychronidis. Polychronidis vant finalen 5-1, og Peña fikk dermed sølv i dette europamesterskapet. I parkonkurransen ble Spania slått ut i kvartfinalen, og endte på 5.-plass. Ved VM i boccia 2010 gikk hun videre fra gruppespillet til sluttspillet, men ble slått ut i 16.-delsfinalen der hun tapte 1-5 for singaporske Nurulasyiqah Binte Mohammad Taha. I parkonkurransen tapte Spania 1-5 for Belgia, og endte på 5.-plass. 

I 2011 deltok hun ved Verdenscupen i boccia 2011 i Belfast. Her vant hun alle sine tre kamper i gruppespillet, og gikk videre til sluttspillet. I kvartfinalen møtte hun sørkoreanske Kim Han-soo, og tapte 2-6. Hun endte dermed på 13.-plass i dette verdensmesterskapet. I parkonkurransen spilte hun sammen José Rodriguez og Veronica Pamies, men de gikk ikke videre til sluttspillet, og kom på 10.-plass i sammendraget. Ved utgangen av 2011 var hun dermed rangert som nummer 15 i verden i klassen BC3.

Hun deltok både individuelt og i parkonkurransen ved Paralympiske sommerleker 2012 i London. Individuelt ble hun slått ut i åttendedelsfinalen, der hun tapte 2-8 for Kirsten de Laender. I parkonkurransen tapte Spania alle sine tre kamper i gruppespillet, og ble slått ut av turneringen.

Referanser

Eksterne lenker 
 Profil hos IPC
 Profil hos den spanske paralympiske komité
 London 2012 - Sandra Pena Cortes

Spanske bocciaspillere
Spanske handikappidrettsutøvere
Deltakere for Spania under Paralympiske sommerleker 2012
Personer fra Madrid
Fødsler i 1973
Acis and Galatea

Acis and Galatea (HWV 49) er en opera av Georg Friedrich Händel med tekst av John Gay. Verket har iblant beskrevet som en serenata, en masque, en pastoral eller pastoral opera, en "liten opera" (i et brev fra komponisten mens han arbeidet med den) og til og med, feilaktig, et oratorium. Verket var fra begynnelsen tenkt som et maskespill i en akt da det hadde premiere i 1718. Händel gjorde det seinere om det til en "serenata" i tre akter for den italienske operaensemblet han hadde i London i 1732 og tilføyde en rekke sanger som ble flettet med de opprinnelige engelske. Han gjorde seinere om verket til en opera i to akter i 1739.

Roller

Kilder
Stanley Sadie. "Acis and Galatea", Grove Music Online, red. L. Macy (lest 1. april 2006), grovemusic.com  (abonnement).
Winton Dean. "Handel's Dramatic Oratorios and Masques". Oxford: Oxford University Press, 1959.
Music Associates of America: Acis and Galatea

Eksterne lenker 
  
 Libretto til Acis and Galatea, Degotts og Potharns versjon.

Komposisjoner av Händel
Operaer av Georg Friedrich Händel
Operaer på engelsk
Uroppføringer av musikk i 1718
Uroppføringer av musikk i 1732
Operaer fra 1710-årene
Operaer fra 1730-årene
Hansadansen

Hansadansen er en musikk-EP med Spetakkel, utgitt i 2004. Albumet lå en uke på VG-lista og endte med 16.-plass.

Sporliste

 «På'an igjen»
 «Samme gamle», feat. Robert Post
 «Hansadansen»
 «Hansadansen» (Rappkjeftet røykerobot remix), Ugress Remix
 «Gjør det vi gjør», Teebee Remix)
EP-plater fra 2004
Spetakkel-album
Target Intelligence Committee

Target Intelligence Committee (TICOM) var et amerikansk-britisk prosjekt etablert under andre verdenskrig for å finne og ta hånd om tyske etterretningsressurser, spesielt innenfor kryptografi. TICOM ble iverksatt fra 1944 ved Bletchley Park og seks team av britiske og amerikanske spesialister ble sendt med de allierte styrkene som erobret Vest-Europa.

TICOM ble primært støttet fra de amerikanske kryptografiorganisasjonene og hadde støtte fra høyeste hold. Flere team ble sendt i felt rett bak kamphandlinger.

I april 1945 fant et team fra TICOM russiske koder og krypteringsutstyr i et tysk etterretningssenter. TICOM ble formelt oppløst i november 1945, men britiske og amerikanske eksperter fortsatte å benytte materialet i årevis.

Referanser

Litteratur 

 American Cryptologi during the Cold War, 1945-1989: The Struggle for Centralization 1945-1960

Eksterne lenker 
 TICOM arkiver (engelsk)
 American Cryptology during the Cold War; 1945-1989, fra National Security Agency (engelsk) (PDF)

USAs etterretning
Andre verdenskrig
SVs studieforbund

Sosialistisk Venstrepartis Studieforbund (SVSF) er et studieforbund for Sosialistisk Venstreparti og Sosialistisk Ungdom.
 
SVSF har som formål at det skal være mulig for alle som bor i Norge å bli kjent med og lære om sosialistisk politikk i skapende og trygge fellesskap. Organisasjonen skal i sin virksomhet organisere og legge forholdene til rette for folkeopplysning og opplæring i medlemsorganisasjonene, innenfor rammen av Lov om Voksenopplæring.
 
Sosialistisk Venstrepartis Studieforbund setter ifølge egenomtalen «det skapende mennesket» i sentrum ved å legge til rette for:
  Personlig utvikling og læring på egne premisser
  Heving av kompetanse og kunnskap
  Erfaring med demokratisk organisasjonspraksis

Eksterne lenker
 SVSFs nettsider

Norske ideelle organisasjoner
Studieforbund
Den kinesiske drøm

Den kinesiske drøm (kinesisk: 中國夢, pinyin: Zhōngguó  mèng) er et politisk signaturmotto som siden 2012/2013 er blitt benyttet av det kinesiske kommunistiske parti og av den kinesiske regjering under Xi Jinping, og som sikter til landets ambisjon om å bringe fattigfolket inn i middelstanden og stadig flere, og landet som sådan, til rikdom. Selv om landet formelt fast bekjenner seg til kommunisme, er virkemidlene for å oppnå denne drømmen mer lik kapitalistiske virkemidler.

Uttrykket ble først benyttet av det kommunistiske kommunistpartis generalsekretær Xi Jinping den 29. november 2012, og med økt frekvens etter hans tiltredelse som landets president i mars 2013.

Slike slagord er siden Deng Xiaopings tid blitt ærabetegnende for den til enhver tid sittende kinesiske ledelse, og kan således være å ligne med æranavnene fra den kinesiske keisertiden.

Videre er uttrykket inspirert av det eldre The American Dream.

Referanser

Kinesisk politikk
Xi-Li-administrasjonen
Politiske slagord
Kaare M. Bilden

Kaare Mikael Bilden (født 5. november 1976) er en norsk journalist og forfatter.  

Bilden har jobbet blant annet i Radio Nova, NRK, Ny Tid (som debattredaktør), Dagsavisen og Morgenbladet.

Under SKUP-konferansen 2010 fikk han diplom og hederlig omtale fra Internasjonal Reporter, for reportasjen «M-pesa: Innovative Afrika» [1,2]. Bilden vant i 2003 prisen for årets beste lokalradioproduksjon, for dokumentarserien «Zulu-kaos-eskapaden» fra Sør-Afrika [3,4,5].

Bibliografi 
 Mat er makt. Myter og muligheter i matens storpolitikk (Aschehoug 2011, pocket 2012).
 Nasjonal tvangstrøye (Mentor Medier Forlag 2008).

Kilder 
 Internasjonal reporter: «Tidligere vinnere av IRs journalistpris»
 Ny Tid: «Ny Tid-journalister vant to av tre priser»
 Radionytt: «Priser til Radio Nova»
 Presentasjon av Kaare M. Bilden i Forfatterkatalogen på Forfattersentrums nettsider

Eksterne lenker 
 
 Om Kaare M. Bilden på Aschehougs hjemmeside 

Norske journalister
Norske forfattere
Fødsler i 1976
Line Hatmosø Hoem

Line Hatmosø Hoem (født 27. november 1985) er en norsk lokalpolitiker for Arbeiderpartiet. Hun var varaordfører i Kristiansund kommune fra 2011 til 2015. Fra høsten 2021 er hun fylkesvaraordfører i Møre og Romsdal. Hun hadde da sittet på fylkestinget i ti år. 

Hun var en av de overlevende etter massedrapet på Utøya i 2011. I 2021 var hun en av fire overlevende som fortalte sin historie i dokumentarfilmen Generasjon Utøya ti år etter massedrapene.

Referanser 

Lokalpolitikere i Kristiansund
Ap-politikere i Møre og Romsdal
Overlevende etter massedrapene på Utøya i 2011
Eva Hove

Eva Hove (født 8. november 1954) er en norsk lokalpolitiker for Arbeiderpartiet. Hun er ordfører i Fjord kommune for perioden 2019–2023 og var ordfører i Stordal kommune i perioden 2015–2019. Hun har lang kommunalpolitisk erfaring, var innvalgt i Stordal kommunestyre fra 1988 og varaordfører i flere perioder.

Hove er utdanna ved Universitetet i Bergen. Hun jobba i tjue år ved Stordal skole, før hun i 2000 blei  rektor ved Stranda ungdomsskole. Hun har hatt sentrale tillitsverv i fagorganisasjonen Norsk Undervisningsforbund og seinere i Lærerforbundet.

Referanser 

Ap-politikere i Møre og Romsdal
Ordførere i Stordal
Ordførere i Fjord
Norske fagforeningspersoner
EMC-direktivet

EMC-direktiv 2014/30/EU  er et EU-direktiv som gjelder elektromagnetisk kompatibilitet innenfor Europa. Direktivet erstattet 2004/108/EC fra 20. april 2016.  204/108/EC erstattet enda eldre direktiv 89/336/EC som gjaldt mellom 1. januar 1996 til og med den 20. juli 2007, da den ble erstattet med det nye EMC-direktivet 2004/108/EC. Det gamle EMC-direktivet 89/336/EC opphørte den 20. juli 2009 og etter dette får ingen produkter benytte dette direktiv som referanse. EMC-direktivet er en av mange i "New Approach" og utrustning skal derfor CE-merkes innen den får plasseres på markedet.

Referanser

Se også 
 International Organization for Standardization (ISO)

Eksterne lenker 
 Conformance – European Product Safety and Environmental Directives
 Lenke til EU kommisjonen om CE-merking. En del av: «The Competitiveness and Innovation Programme (CIP) of the European Commission ».
 Lenke til "New approach" 

EU-direktiver
VK

VK, tidligere kjent som VKontakte (på russisk: Вконтакте) er et russisk nettsamfunn som har oppnådd stor popularitet i den russiskspråklige delen av verden. Her kan brukere registrere seg med navn, bilde, interesser og annen informasjon. Nettstedet ble lansert av Pavel Durov i 2006 og hadde i 2013 over 200 millioner brukerkontoer og et gjennomsnitt på rundt 45 millioner daglige besøkende.

VK ble raskt populært i den russiskspråklige delen av verden og allerede i 2007 passerte de en millioner brukerkontoer. I februar 2013 passerte de 200 millioner brukerkontoer og hadde et gjennomsnitt på 45 millioner besøkende. Det var i april 2013 det nest mest besøkte nettstedet i Russland og lå på 24.-plass over verdens mest besøkte nettsteder. VK har av enkelte blitt omtalt som «den russiske varianten av Facebook».

I 2011 flyttet de fra et russisk til et internasjonalt domene, og endret samtidig navn fra VKontakte til VK.

Referanser

Eksterne lenker
 

Nettsamfunn
Etableringer i 2006
Russiske medier
Air 26

Air 26 er et flyselskap basert i Luanda i Angola. Flyselskapet ble grunnlagt i 2006, og opererer med innlands passasjer- og fraktflyvninger fra Quatro de Fevereiro lufthavn. Air 26 har forbud mot å fly innen EU. I 2010 fikk flyselskapet lisensen inndratt, men fikk den tilbake 31. januar 2011.

Flåte
 2 Embraer ERJ 135
 1 Embraer ERJ 145

Flyselskaper etablert i 2006
Flyselskaper nedlagt i 2011
Tidligere angolanske flyselskaper
Weilburg

Weilburg er en by i Landkreis Limburg-Weilburg i delstaten Hessen i Tyskland med rundt 13 000 innbyggere. Den ligger langs elva Lahn mellom Westerwald og Taunus.

I nord grenser Weilburg til kommunene Merenberg og Löhnberg, i øst til byen Braunfels, i sør til kommunene Weilmünster, Weinbach og byen Runkel og i vest til kommunen Beselich.

Severdigheter 
 Schloß Weilburg var opprinnelig Huset Hessen-Nassaus residens, siden 1935 er det et museum. Det er et av Hessens best bevarte Renessanseslott. Et bergverksmuseum befinner seg også i slottsanlegget.
 Tysklands høyeste hus av stampeleire står i Weilburg.
 Det såkalte Weilburger Tunnelensemble består av tre tunneler ved siden av hverandre - en veitunnel, en jernbanetunnel og en skipstunnel.

Referanser

Eksterne lenker 
 

Byer i Hessen
Landkreis Limburg-Weilburg
Kursteder
DF-3A

DF-3A, også kjent som DongFeng 3 og CSS-2, er et kinesisk ballistisk langdistansemissil (IRBM) som kom i tjeneste i 1971. Missilet drives av en ett-trinnsrakett med flytende drivstoff og har en rekkevidde på 2 810 km. DF-3A er det eldste missilet i Kinas missilarsenal og er nå (2013) i ferd med å fases ut etter å ha vært i bruk i mer enn 40 år. I 1987 solgte Kina flere dusin (angivelig mellom 36 og 60) foreldede DF-3A-missiler til Saudi-Arabia uten kjernefysiske stridshoder. 

Missilet ble først tatt i bruk i 1971. I 1984 hadde Kina 110 DF-3A-missiler, men dette tallet minket til 50 i 1993. Ifølge det amerikanske forsvarsdepartementet finnes det fortsatt en brigade med 17 missiler og 10 oppskytingsramper i drift per 2010. De foreldede DF-3A-missilene blir erstattet med DF-21.

Referanser

Eksterne lenker 
 DongFeng 3 (CSS-2) Intermediate-Range Ballistic Missile (på engelsk)
 The Chinese DF-3 missile - bilder og teknisk data (på engelsk)
 DF-3 på Missile Threat (på engelsk)  

Folkets frigjøringshær
Ballistiske missiler
Exoplanet Data Explorer

Exoplanet Data Explorer, også kalt Exoplanet Orbit Database, er et astronomisk nettsted. Nettstedet vedlikeholder en database over alle kjente og kandidater til eksoplaneter med individuelle sider for hver planet og en komplett interaktiv katalog.

Nettstedet lister opp objekter med inntil 24 Jupitermasser, mens Extrasolar Planets Encyclopaedia inkluderer objekter opptil 20 Jupitermasser. Ingen av nettstedene følger definisjonen til Den internasjonale astronomiske union på 13 Jupitermasser.

Referanser

Eksterne lenker 

Nettsteder
Eksoplaneter
Artikler i astronomiprosjektet
Granåsen dolomittfelt

Granåsen dolomittfelt er et dagbrudd i Vefsn.

I perioden 1972 til 1981 ble feltet evaluert av NGU. Fra 1981 til 1989 ble feltet evaluert som et samarbeidsprosjekt mellom NGU og Vefsn Utbyggingsselskap A/S, Mosjøen.

Råstoff 
 dolomittmarmor 
 brucitt-førende dolomittmarmor 
 kalk
 gabbro

Hele feltet er geologisk kartlagt i målestokk 1:5000. (Ca. 1300 mål).

Totalt er det boret 5.225 m fordelt på 47 hull. I undersøkelsesperioden er det utført en rekke testforsøk for å belyse mulighetene for fremstilling av økonomisk interessante produkter av ressursene i Granåsenfeltet.

Ren dolomittmarmor : 80 -100 mill. tonn (sentrale partier av feltet). Per dato er det firma Normin Mine som har rettighetene til deler av forekomsten.

Det arbeides i dag med å se på om forekomsten kan brukes som råstoff til Magnesium produksjon i Glomfjord ved bruk av ny teknologi. Det er et arbeid som utføres av selskapet Scanmag. Et nytt Mg verk i Glomfjord vil fullt utbygd ha en årsproduksjon på omtrent 30 000 tonn Magnesium.

NGU
Mineral forekomsten er i NGU sin database registrert som nr.326 i Vefsn (1824) kommune.

Ressurs
-Dolomitt.

-Kalk

-Brucitt.

-Gabbro.

Eksterne lenker
 Noregs geologiske undersøking
 Normin Mine AS
 Noregs geologiske undersøking forekomst 326

Vefsn
Åshild Watne

Åshild Watne (født 21. februar 1961 i Kristiansand) er en norsk komponist, sanger og pedagog. Hun er dosent i musikkvitenskap ved Universitetet i Oslo med hørelære og vokalensemble som primære fag. Hun var ansatt ved Norges musikkhøgskole fra 1996 til 2019 og ved Rud videregående skole fra 1994 til 96. Hennes forskningsinteresser er intonasjon, absolutt gehør og entreprenørskap i musikkutdanningen.

Utøver 
Åshild Watne har arbeidet som profesjonell utøver innen en rekke ulike musikalske sjangere. På 1980-tallet deltok hun med egne viser blant annet i en rekke TV-programmer sammen med Erik Bye, og var aktiv sanger i jazzbandet Caramel, sammen med blant andre saxofonisten Harald Gundhus. De spilte på Kongsberg Jazzfestival  i 1987.

Watne er en av svært få utøvere på norske bondeharper og middelalderlyrer. I 1997 utga hun CD-en Julefred med folketoner og middelaldermusikk sammen med Odd Sylvarnes Lund, og fremførte musikken som konsert for Berlinfilharmonien samme høst. Watne har bred erfaring som klassisk sopran i en rekke kor og ensembler, blant annet Det Norske Solistkor og St. Olaf Choir i USA.

Komponist 
Watne komponerte og produserte en jazz-barneplate i 2010 til boken Maneten Medusa av Margrethe Geelmyden (Aschehoug Forlag), med fremføringer på blant annet Moldejazz og Nordlysfestivalen.

Watne har også laget musikk til blant annet viser, salmer og korverk. Hun komponerte en av de nye liturgiene for Den norske kirke, utgitt i 2011, med trosbekjennelsen som rapping og er representert med melodier i Salmer 1997, Kyrksång (2001) og Norsk Salmebok (2013). I desember 2015 vant hun en internasjonal konkurranse, The Reformation Song Contest, om ny hymne til bruk ved 500-årsjubileet for reformasjonen (1517-2017).

Grøntaktivist 
Watne har engasjert seg i for bevaring av grøntarealer i byggesonen i Oslo, blant annet sammen med biologiprofessor Dag Hessen og Venstremedlem og kommunikasjonsrådgiver Margrethe Geelmuyden. 

Åshild Watne ble norgesmester i stillstand i 2015.

Diskografi 
 Julefred (1997)
 En ny sang (1980)
 16 sanger til Maneten Medusa (2010)
 Mostraspelet (av Kjell Habbestad, med Njål Spaboe, Kristin Kjølberg, Åshild Watne, Odd Lund, Terje Mikkelsen m.fl)

Referanser

Eksterne lenker 
 http://www.rockipedia.no/artister/ashild_watne-5396
 https://nmh.no/om_musikkhogskolen/ansatte/ashild-watne
 http://www.hf.uio.no/imv/personer/vit/aashildw/

Norske komponister
Norske sangere
Personer fra Kristiansand kommune
Fødsler i 1961